**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԱՄ-2017/36, 06.10.2017թ.

**Բողոք ներկայացնող անձ՝** «Երպետ» ՍՊԸ

**Պատվիրատու՝** «ԼՈՒՍԱՆՇԱՆ» ՊՈԱԿ

**Գնման ընթացակարգի ծածկագիրը և առարկան՝** «ԼՈՒՍ-ՀՄԱ-ԱՊՁԲ-17/1» մեկ անձից գնում կատարելու ընթացակարգ, «ԼՈՒՍԱՆՇԱՆ» ՊՈԱԿ-ի կարիքների համար լուսացույցների ձեռքբերում:

**Բողոքի պահանջը`**

Դադարեցնել (չեղյալ հայտարարել) «ԼՈՒՍԱՆՇԱՆ» ՊՈԱԿ-ի կարիքների համար լուսացույցների ձեռքբերման նպատակով հայտարարված «ԼՈՒՍ-ՀՄԱ-ԱՊՁԲ-17/1» ծածկագրով գնման ընթացակարգի գնահատող հանձնաժողովի կողմից թիվ 2 և 3 արձանագրություններով «Էլիպս Ջի Էյ» ՍՊԸ-ի հայտը ընթացակարգի պայմաններին համապատասխան գնահատելու և պայմանագիր կնքելու մասին որոշումները:

**ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ԱՆԴԱՄ՝ Մ. ԱՆԱՆՅԱՆ, ՔԱՐՏՈՒՂԱՐ՝ Ա. ԾԱՏՈՒՐՅԱՆ**

 Տեղեկացնում ենք, որ «Գնումների մասին» ՀՀ օրենքի՝

50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Սույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,

51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` սույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: